Adenike Ebunoluwa Oyagbola (née Akinola) (an haife ta 5 ga Mayu, 1931) jami’ar diflomasiyya ce kuma ƴar siyasa da aka fi sani da kasancewa mace ta farko da ta fara riƙe muƙamin minista a Najeriya a lokacin da aka naɗa ta a 1979. An haifi Oyagbola a ranar 5 ga Mayu, 1931, ƴar asalin Igan Alade, wani gari a cikin karamar hukumar Yewa North ta jihar Ogun, Kudu maso Yammacin Najeriya inda aka haife ta kuma ta kammala karatun ta na farko. Daga nan ta sami horo ta zama malami a kwalejin horaswa da ke Ilaro, daga nan, ta koyar a makarantun Yewa da Mushin, kafin ta zama shugabar makarantar firamare a Mushin. A shekarar 1960, ta tafi kasashen waje don ci gaba da samun horo a fannin lissafi. Oyagbola ta shiga aikin farar hula a shekarar 1963 bayan ta kammala karatunta a Ingila, United Kingdom . A watan Disambar 1979, ta zama mace ta farko a majalisar ministocin Najeriya bayan an nada ta Ministan Tsare-Tsare na kasa a ƙarƙashin gwamnatin Shehu Shagari, muƙamin da ta riƙe har zuwa Oktoba 1983.